दरअसल, उत्तराखंड के उत्तरकाशी जिले के नौगांव स्थित प्राइमरी स्कूल में उत्तरा बहुगुणा नाम कि महिला टीचर है. इस दुर्गम इलाके में वह पिछले 25 साल से पढ़ा रही है. बताया जा रहा है की महिला लंबे समय से अपने ट्रांसफर की गुहार लगा रही थी. वह गुरुवार को जनता दरबार में सीएम से ट्रांसफर कि गुहार लेकर ही पहुंची थी. महिला का कहना है की वह अब अपने बच्चों के साथ रहना चाहती है. उसके पति की मौत हो चुकी है. वह अपने बच्चों को अकेला नहीं छोड़ना चाहती.